Martin Petráš

Martin Petráš (født 2. november 1979 i Bojnice) er en slovakisk fotballspiller som for øyeblikket spiller for den italienske klubben Cesena og for  som forsvarsspiller.

Klubbkarriere 
Petráš startet sin fotballkarriere i den lokale klubben Baník Prievidza i 1998 før han i 2000 dro til den tsjekkiske klubben FK Jablonec 97. Etter å ha spilt over 50 seriekamper på to sesonger dro han videre til storklubben Sparta Praha i 2002. Her fikk han moderat med spilletid fordelt på tre sesonger, hvor han blant annet scoret ett mål mot Ajax Amsterdam i Mesterligaen i første halvdel av 2005/2006-sesongen.

I januar 2006 ble han lånt ut til FBK Kaunas, men fikk ingen kamper for klubben. Etter å ha returnert til Sparta Praha ble han umiddelbart lånt ut til den skotske klubben Heart of Midlothian FC, men etter kun å ha spilt fem kamper for Hearts returnerte Petráš igjen til Sparta Praha, hvor han ble løslatt fra kontrakten i juli 2006. Like etter dro han til Italia hvor han skrev under for Lecce og debuterte den 9. september 2006 i en seriekamp mot AlbinoLeffe. I januar 2007 gikk han på utlån til Treviso. I 2007 ble Petráš solgt til Triestina, hvor han tilbrakte to sesonger og spilte 44 kamper.

I 2009 dro han til Cesena, som ved sesongslutt 2009/2010 rykket opp til Serie A.

Landslagskarriere 
Petráš fikk sin landslagsdebut for  den 6. februar 2002 i vennskapskampen mot  og har siden spilt jevnlig for sitt landslag. Han var for øvrig én av 23 spillere som våren 2010 ble tatt med i den slovakiske troppen til VM i fotball 2010 av landslagstrener Vladimír Weiss.

Eksterne lenker 
 

Slovakiske fotballspillere
Spillere i Fotball-VM 2010
Deltakere for Slovakia under Sommer-OL 2000
Fotballspillere under Sommer-OL 2000
Fotballspillere for FK Baník Prievidza
Fotballspillere for FK Baumit Jablonec
Fotballspillere for AC Sparta Praha
Fotballspillere for FBK Kaunas
Fotballspillere for Heart of Midlothian FC
Fotballspillere for US Lecce
Fotballspillere for Treviso FBC 1993
Fotballspillere for US Triestina Calcio
Fotballspillere for AS Cesena
Personer fra Bojnice
Fødsler i 1979